| Medaljeoversikt |
| --- |
| Konkurrerte for Hellas’ flagg Hellas |
| OLs flagg Olympiske leker |
| Gull | Rio 2016 | 4,85 |
| Friidrett VM i friidrett |
| Bronse | Doha 2019 | 4,85 |
| Gull | London 2017 | 4,91 |
| Friidrett VM i friidrett innendørs |
| Bronse | Portland 2016 | 4,80 |
| Friidrett Diamond League |
| Gull | Diamond League 2019 | Stavsprang |
| Gull | Diamond League 2018 | Stavsprang |
| Gull | Diamond League 2017 | Stavsprang |
| Gull | Diamond League 2016 | Stavsprang |
| Friidrett EM i friidrett |
| Gull | Berlin 2018 | 4,85 |
| Gull | Amsterdam 2016 | 4,81 |
| Sølv | Zurich 2014 | 4,60 |
| Friidrett EM i friidrett innendørs |
| Gull | Beograd 2017 | 4,85 |
| Sølv | Praha 2015 | 4,75 |
| Friidrett Lag-EM i friidrett (Super League) |
| Gull | Bydgoszcz 2019 | 4,70 |
| Gull | Lille 2017 | 4,70 |
| Friidrett Lag-EM i friidrett (First League) |
| Gull | Tallinn 2014 | 4,55 |
| Friidrett Universiaden |
| Bronse | Ostrava 2011 | 4,45 |
| Friidrett U23-EM i friidrett |
| Sølv | Ostrava 2011 | 4,45 |
| Friidrett Junior-VM i friidrett |
| Bronse | Bydgoszcz 2008 | 4,25 |
| Friidrett Ungdoms-VM i friidrett |
| Sølv | Ostrava 2007 | 4,25 |
| Gull | Marrakesh 2005 | 4,30 |
| Konkurrerte for Europas flagg Europa |
| Friidrett Kontinentalcupen i friidrett |
| Sølv | Ostrava 2018 | 4,70 |

Ekaterini Stefanidi under Birmingham Grand Prix 2019.
**Ekaterini Stefanidi** (gresk: Κατερίνα Στεφανίδη født 4. februar 1990 i Athen) er en gresk friidrettsutøver som konkurrerer i stavsprang. Hun er olympisk mester (2016), verdensmester (2017) og europamester utendørs (2016, 2018) og innendørs (2017) i stavsprang, og er nasjonal mester fire ganger, og hun innehar den greske rekorden i stavsprang for kvinner med 4,91 meter.

Bakgrunn
--------

Stefanidi er datter av to friidrettsutøvere; Georgios Stefanidis og Zoi Vareli, som konkurrerte i hhv. tresteg og sprintløp. Hun viste tidlig til gode resultater i stavsprang, og satte verdensbestenotering («verdensrekord») i 12-årsklassen med 3,55 meter, og greide også dette i 13-, 14- og 15-årsklassen. Hennes yngre søster, Georgia Stefanidi, driver også med stavsprang. Ekaterini giftet seg med Mitchell Krier i 2015, han ble også senere hennes trener. Hun bor i dag i USA.

Idrettskarriere
---------------

### Junior 2003 - 2010

Stefanidi satte verdensbestenotering i 12-årsklassen med 3,55 meter. Hun hoppet 3,90 meter i 2003, og passerte 4 meter i mai 2004, da hun hoppet 4,01 meter i Athen. Hun ble gresk U18-mester i stavsprang i 2004, med 4,15 meter, og vant igjen i 2005. Hun ble tatt ut til å delta i Ungdoms-VM i friidrett 2005, et mesterskap hun vant med 4,30 meter. I 2006 vant hun stavsprang under Gymnasiaden, der hun hoppet 3,95 meter, noe som var ny mesterskapsrekord.

Under det greske mesterskapet i friidrett 2007 kom Stefanidi på fjerdeplass i stavsprang, og hun vant både det greske U18-mesterskapet og U23-mesterskapet i friidrett dette året, samt det greske juniormesterskapet (U20). Under Ungdoms-VM i friidrett 2007 kom hun på andreplass, bak Vicky Parnov fra Australia, og hun kom på tiendeplass i Junior-EM i friidrett 2007. Året etter kom hun på sjuendeplass i det greske mesterskapet i friidrett, og hun kom på andreplass i det greske juniormesterskapet, og hun deltok i Junior-VM i friidrett 2008, der hun fikk bronse. Samme år fikk hun et idrettsstipend ved Stanford University i USA, og begynte da å konkurrere for Stanford Cardinal. Der tok hun en mastergrad i kognitiv psykologi i samarbeid med Dr. Gene A. Brewer ved Arizona State University, mens hun trente under ledelse av tidligere OL-vinner Nick Hysong. 

Da hun gikk førsteåret på Stanford satte hun ny *freshman* skolerekord med 4,13 meter. Hun kom på 15.-plass i universitetsmesterskapet Pac-10 Conference i mai 2009. I 2010 kom hun på femteplass i NCAA-mesterskapet innendørs og vant Pac-10 Conference, og kom på fjerdeplass i NCAA-mesterskapet utendørs.

### 2011 - 2014

Stefanidi ble U23-/seniorutøver i 2011. Hun kom på andreplass i NCAA-mesterskapet innendørs i 2011, og forsvarte seieren sin i Pac-10 Conference fra året før. Under NCAA-mesterskapet utendørs kom hun på tredjeplass. Internasjonalt deltok hun i U23-EM i friidrett 2011, og fikk der sølv bak Holly Bleasdale, med ny personlig rekord og nasjonal U23-rekord på 4,45 meter. Hun kom på fjerdeplass i det greske seniormesterskapet i friidrett, og hun fikk bronse under Sommeruniversiaden 2011, som ble arrangert i Shenzhen i Kina. 

I 2012-sesongen fikk hun bronse under NCAA-mesterskapet innendørs. Utendørs vant hun Pac-12 Chamapionships og NCAA-mesterskapet i friidrett, og hun satte ny personlig rekord i juni, med 4,51 meter. Under EM i friidrett 2012 kvalifiserte hun seg til finalen, med 4,40 i kvalifiseringen, men fikk ingen gyldige hopp i finalen. Hun deltok også i Sommer-OL 2012, og kom der på 14.-plass i kvalifiseringen, og nådde ikke finalen. Hun konkurrerrte hovedsakelig i USA i 2013, men deltok bl.a. i EM i friidrett innendørs 2013, der hun kom på 13.-plass i kvalifiseringen, og nådde ikke finalen. Hun økte sin personlige rekord innendørs til 4,45 i Flagstaff i februar 2013, og videre til 4,55 i samme by i januar 2014. Hun kom på fjerdeplass i New Balance Indoor Grand Prix innendørs i 2014 og vant stavsprang under Mt. SAC Relays utendørs, og i juni kom hun på fjerdeplass i Adidas Grand Prix i New York. I juli 2014 satte hun ny personlig rekord utendørs, med 4,71 meter, da hun kom på tredjeplass i Herculis-stevnet i Monaco. Denne høyden var også en tangering av Hellas' og nasjonal rekord. Etter seier i British Grand Prix fikk hun til sammen ni poeng i Diamond League 2014, og kom med det på andreplass bak Fabiana Murer fra Brasil som vant med 20 poeng. 2014-sesongen ga en resultatmessig framgang for Stefanidi, i og med at hun hadde personlig rekord på 4,51 meter fra 2013, men hoppet 4,55 eller høyere 10 ganger utendørs i 2014.

### 2015 - 2017

Stefanidi satte flere personlige rekorder innendørs i 2015, først med 4,56 under Air Force Academy Open, deretter 4,60 under Pole Vault Summit i Reno, 4,61 under Mountain T's Invitational i Flagstaff, og 4,77 under NAU Tune Up i Flagstaff den 20. februar, en høyde som var ny nasjonal rekord for Hellas. Hun fikk sølv under EM i friidrett innendørs 2015, bak Anzjelika Sidorova fra Russland. Det europeiske friidrettsforbundet kåret henne til månedens utøver i april 2015. Utendørssesongen 2015 ga ingen nye personlige rekorder, men hun kom på andreplass i Shanghai Golden Grand Prix og femteplass i British Athletics Grand Prix, og hun vant stavsprang under det greske mesterskapet i friidrett 2015. Under VM i friidrett 2015 fikk hun 15. beste resultat i kvalifiseringen (4,45), og nådde ikke finalerunden. Hun fikk 3 poeng i Diamond League 2015, noe som holdt til femteplass. 

Den 20. februar 2016 satte hun ny nasjonal rekord innendørs, med 4,90 meter, da hun vant Millrose Games i New York. Under VM i friidrett innendørs 2016 hoppet hun 4,80 meter, og fikk med det bronse. Hun forbedret også sin personlige rekord utendørs, til 4,73 og 4,75 i mai, deretter 4,77 under British Grand Prix i juni. Under Filothei Women Gala 2016 i Athen satte hun ny gresk rekord med 4,86 meter, og senere i juni vant hun det greske mesterskapet i friidrett. Hun vant også stavsprang under EM i friidrett 2016 i Amsterdam. Under Sommer-OL 2016 i Rio vant hun stavsprang, og ble med det den fjerde greske friidrettsutøveren noen sinne som vant gull i et Sommer-OL. Hun dominerte Diamond League 2016, der hun vant fire av stevnene, og vant sesongen sammenlagt med 62 poeng, 32 poeng foran Sandi Morris. 

I innendørssesongen 2017 vant hun New Balance Indoor Grand Prix i Boston, Millrose Games i New York og Müller Indoor Grand Prix i Birmingham. Hun vant EM i friidrett innendørs 2017, med 4,85 meter. Hun vant det greske mesterskapet utendørs i juni, for tredje år på rad. Hellas deltok i Super League under Lag-EM i friidrett 2017, og Stefanidi vant der stavsprang. I august vant hun VM i friidrett 2017, hennes første VM-tittel, og hun satte der også ny gresk rekord med 4,91 meter. Hun vant samtlige stevner hun deltok i utendørs, og vant finalen i Diamond League 2017, som var Memorial Van Damme i Brussel. 

### 2018 - 2019

Hun startet 2018-sesongen innendørs med seier i Millrose Games, Paris Indoor Meeting, Perche Elite Tour i Rouen, Meeting hauts de france pas de calais og Müller Indoor Grand Prix i Glasgow. I mars fikk hun bronse under VM i friidrett innendørs 2018, der hun ble slått av Sandi Morris fra USA og Anzhelika Sidorova som representerte Autoriserte nøytrale utøvere (*ANA*). Hun vant EM i friidrett 2018, og hun representerte Europa under Kontinentalcupen i friidrett 2018, der hun kom på andreplass. Hun vant også finalen i Diamond League 2018, som var Weltklasse i Zurich.

EM i friidrett innendørs 2019 ble arrangert i Glasgow i Skottland, og Stefanidi kom der på fjerdeplass. Hun vant det greske mesterskapet utendørs i juli, og hun vant stavsprang under Lag-EM i friidrett 2019, der Hellas deltok i Super League. I Diamond League 2019 vant hun to av kvalifiseringsstevnene (Shanghai og Birmingham), og hun vant Diamond League-finalen, som var Memorial Van Damme i Brussel. Dette var fjerde år hun vant Diamond League. Hun representerte Europa under The Match Europe v USA, der hun kom på andreplass, og hun fikk bronse under VM i friidrett 2019.

Referanser
----------

1. ↑   World Athletics Database, World Athletics utøver-ID 189564, oppført som Ekater&#237;ni Stefanidi[Hentet fra Wikidata]
2. 1 2  IAAF - *Stefanidi leads Greek team for IAAF World Youth Championships*, besøkt 9. oktober 2019.
3. ↑  GBR Athletics - *ISF World Gymnasiade*, besøkt 9. oktober 2019.
4. 1 2 3 4 5  IAAF - *Ekaterini Stefanidi - Results*, besøkt 9. oktober 2019.
5. ↑  Go Stanford - *18 Sign Letter of Intent to Compete at Stanford*, besøkt 9. oktober 2019.

Eksterne lenker
---------------

* (de) Ekaterini Stefanidi – Munzinger Sportsarchiv Rediger på Wikidata

* (en) Ekaterini Stefanidi – Olympics.com Rediger på Wikidata

* (en) Ekaterini Stefanidi – Olympic.org Rediger på Wikidata

* (en) Ekaterini Stefanidi – Olympedia Rediger på Wikidata

* (en) Ekaterini Stefanidi – Sports-Reference (OL-resultater – arkivert) Rediger på Wikidata

* (en) Ekaterini Stefanidi – World Athletics Rediger på Wikidata

* (en) Ekaterini Stefanidi – Diamond League Rediger på Wikidata

* (en) Ekaterini Stefanidi – Track and Field Statistics Rediger på Wikidata

| * v
* d
* r
De olympiske ringerOlympiske mestere i stavsprang, kvinner |
| --- |
| 
* 2000: Stacy Dragila
* **2004**: Jelena Isinbajeva
* **2008**: Jelena Isinbajeva
* **2012**: Jennifer Suhr
* **2016**: Ekaterini Stefanidi
* **2020**: Katie Nageotte

 |
| Menn: EM, VM, OL  • Kvinner: EM, VM, OL |

| * v
* d
* r
Verdensmestere i stavsprang, kvinner |
| --- |
| 
* 1999: Stacy Dragila
* 2001: Stacy Dragila
* 2003: Svetlana Feofanova
* **2005**: Jelena Isinbajeva
* 2007: Jelena Isinbajeva
* **2009**: Anna Rogowska
* **2011**: Fabiana Murer
* **2013**: Jelena Isinbajeva
* **2015**: Yarisley Silva
* **2017**: Ekaterini Stefanidi
* **2019**: Anzjelika Sidorova
* **2022**: Katie Nageotte
* **2023**: Nina Kennedy & Katie Moon

 |
| Menn: EM, VM, OL  • Kvinner: EM, VM, OL |

| * v
* d
* r
Europamestere i stavsprang, kvinner |
| --- |
| 
* **1998**: Anzjela Balakhonova
* **2002**: Svetlana Feofanova
* 2006: Jelena Isinbajeva
* **2010**: Svetlana Feofanova
* 2012: Jiřina Ptáčníková
* 2014: Anzjelika Sidorova
* 2016: Ekaterini Stefanidi
* 2018: Ekaterini Stefanidi
* **2022**: Wilma Murto

 |
| Menn: EM, VM, OL  • Kvinner: EM, VM, OL |

| * v
* d
* r
Europamestere i stavsprang innendørs, kvinner |
| --- |
| 
* 1996: Vala Flosadóttir
* 1998: Anzjela Balakhonova
* 2000: Pavla Hamáčková
* 2002: Svetlana Feofanova
* 2005: Jelena Isinbajeva
* 2007: Svetlana Feofanova
* 2009: Julia Golybtsjikova
* 2011: Anna Rogowska
* 2013: Holly Bleasdale
* 2015: Anzjelika Sidorova
* 2017: Ekaterini Stefanidi
* 2019: Anzjelika Sidorova
* 2021: Angelica Moser
* 2023: Wilma Murto

 |

|  |  |
| --- | --- |
| Oppslagsverk/autoritetsdata | Munzinger (sport)
 |